देहलावास-गुलाबपुरा में दो भैंसों की मौत, कई बीमार
नांगल मूंदी | देहलावास-गुलाबपुरामें अज्ञात बीमारी की चपेट में आने से भैंसों के मरने का सिलसिला जारी है। गांव में कई ग्रामीणों के पशु इस अज्ञात बीमारी की चपेट में हैं, लेकिन जिला प्रशासन इस ओर गंभीर नहीं है।
ग्रामीण रणजीत, बलराम, चेतराम, कुलदीप, सोदान, सज्जन सिंह, राजकुमार अन्य ने बताया कि गांव के प्रदीप की दो भैंसों की अकाल मौत हो चुकी है, जो बिल्कुल स्वस्थ थी। उन्होंने बताया कि 20 दिसंबर की शाम को प्रदीप की भैंस अचानक गिर पड़ी और देखते ही देखते उसने दम तोड़ दिया। इसके बाद गुरुवार को सुबह दूसरी भैंस भी इस तरह अचानक मर गई। ग्रामीणों ने जिला प्रशासन से प्रदीप को आर्थिक सहायता देने की गुहार लगाई है। वहीं गांव में पशु चिकित्सकों की टीम भेजने की भी मांग की है।
hin_Deva hin_Deva hin_Deva